Теодор Траянов
Свята пролет

chitanka.info

В душата бог възкръснал днес царува,

сред радост скръб гаснееща пламти,

далеко в твоя взор сянка плува

от моите прокудени мечти!

Росата чиста на цветец безплътен

превръща в дим огледана тъга!

От свята пролет лъх и блясък смътен

разлива твойта крееща снага!

На неспокойна кръв свещений повик

говори за безумство и нектар!

Безсилни са небесните огньове

пред блясъка на всеки земен дар!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.